මෙම දුම්රිය සේවාව ලංකා දුම්රිය සේවාව හා කොළඹ වරාය කොමිෂන් සභාව මගින් පාලනය කර තිබේ. 1970 ආණ්ඩු පෙරළියෙන් පසු මෙරට ආර්ථිකයද කණපිට පෙරළුණේ ජේ.ආර්.ගේ විවෘත ආර්ථිකයත් සමගය. ඉන් පසුව වරායේ බඩු භාණ්ඩ දුම්රියෙන් ප්‍රවාහනය කිරීමද කෙමෙන් කෙමෙන් අභාවයට ගියේය. බඩු දුම්රියන් වෙනුවට යෝධ කන්ටේනර් සහිත ලොරි රථ මහා මාර්ග ආක්‍රමණය කළේ ඉන් පසුවය. මුතුවැල්ල දුම්රිය මාර්ගය කෙමෙන් කෙමෙන් කෝච්චි නොයන කෝච්චි පාරක් බවට පත්විය. මේ කතාවේ දෙවැනි අදියර ඇරඹෙන්නේ ඉන් පසුවය. එවකට කොළඹ දිස්ත්‍රික් සංවර්ධන සභා මැතිවරණය පැවැත්වීමට දින නම්කර තිබුණේ 1979 මැයි මාසයේදීය. මෙහිදී ජනතාවගේ ඡන්ද ලබාගැනීමට නම් ඔවුන්ට ප්‍රයෝජනවත් වන ‘‘දැනෙන වැඩක්’’ කළ යුතු බව එවකට රට කර වූ ආණ්ඩුවේ මහපුටුවලට වැටහී තිබිණ. පාළුවට ගොස් තිබුණු මුතුවැල්ල දුම්රිය මග ඔවුනට සිහියට නැගෙන්නේ මේ අනුවය.
ජේ.ආර්.ගේ විවෘත ආර්ථිකයත් සමග කෙමෙන් කෙමෙන් අභාවයට ගියේ කුමක්ද?
වරායේ බඩු භාණ්ඩ දුම්රියෙන් ප්‍රවාහනය